runetrust/blame-folketinget-dk huggingface dataset:
Kim Andersen (V), 2007-01-18:
Vi kan jo diskutere længe, hvor stor tilslutningen er.
Jeg tror, diverse folkeafstemninger og meningsmålinger taler deres tydelige sprog.
Og jeg tror, at hvis man stillede det modsatte spørgsmål til befolkningen, om vi skulle melde os ud af EU, ville det vise sig, at tilslutningen til og sympatien for det medlemskab, vi har af EU, ville være ganske, ganske betragtelig og have et langt større procenttal, end vi i virkeligheden har set tidligere ved diverse afstemninger.
Det kan da godt være, at der i formuleringen her er en forskel på, hvordan skatteministeren og jeg udtrykker det her – det får så være.
Jeg tror ikke, at det her er noget, der påvirker opfattelsen af, hvordan man stiller sig politisk eller i forhold til EU, altså, om man kører i en bil med det ene eller det andet mærke.
Jeg tror, at når regeringen har besluttet at give en fravalgsmulighed, så er det udtryk for regeringens og skatteministerens grundlæggende liberale indstilling om, at der naturligvis skal være en mulighed for folk, som gerne vil noget andet, at foretage et aktivt fravalg.
Mikkel Dencker (DF), 2007-01-18:
Page 3025
Thursday, April 19, 2007 5:07 PM plade, eller om der ikke er det.
Så der er jo en vis uenighed at spore her.
Så må jeg så også lige minde hr. Kim Andersen om, at der jo ikke er den her store tilslutning til EU, som hr. Kim Andersen står og påstår der er.
Kim Andersen (V), 2007-01-18:
Jeg har godt læst Dansk Folkepartis bemærkninger til forslaget.
Jeg deler altså ikke den bekymring, som her kommer til udtryk.
Jeg tror faktisk ikke, der er så mange, som tager det som et udtryk for, hvad køreren af et bestemt køretøj står for politisk, hverken partimæssigt eller i forhold til EU, at der er det ene eller det andet mærke på bagklappen eller den ene eller den anden nummerplade på bilen.
Jeg tror, at det er en helt, helt overdrevet og unødig bekymring, som Dansk Folkeparti her gør sig.
I øvrigt må man vel sige, at den splittelse, der har været i den danske befolkning i spørgsmålet om tilslutning til EU, jo er reduceret i betydeligt omfang igennem årene, og at selv de, der i dag er modstandere af EU, jo ikke som sådan er modstandere af, at man kan færdes i de forskellige EU-lande med de fordele, det giver at være i et tæt og snævert forbundet landefællesskab med de rettigheder og muligheder, det indebærer som privatperson og som bilist.
Mikkel Dencker (DF), 2007-01-18:
Jeg har al mulig respekt for, at hr. Kim Andersen og hans parti er stærke tilhængere af Den Europæiske Union.
Men jeg vil også høre, om Venstre ikke synes, det er urimeligt, at folk, som skal have indregistreret eller omregistreret et motorkøretøj, bliver tvunget til at skilte med, at de enten er tilhængere af EU, eller at de er modstandere.
For vi kan jo ikke komme uden om, hvordan det er, og det siger ministeren jo også, og jeg citerer her: »Vi ved, at netop EU kan bringe sindene i kog i befolkningen«.
Synes Venstre, at det er rimeligt, at folk tvinges til at tage politisk stilling, når de skal have en nummerplade på deres bil?
Kim Andersen (V), 2007-01-18:
Som jeg tidligere har nævnt, er der jo, hvis man ikke ønsker at få en EU-nummerplade, mulighed for at fravælge den.
Så der er sådan set valgmuligheder nok.
Og sagt med et glimt i øjet til spørgeren er der jo i høj grad forskellighed inden for nummerplader; faktisk er hvert registreringsnummer forskelligt.
Martin Henriksen (DF), 2007-01-18:
Så kunne man spørge, om en offentligt ansat havde muligheden for at fravælge, at den bil, som personen måske benytter i sit arbejde, skal have et EU-mærke på.
Det kunne måske være interessant at få at vide.
Men når nu man har det her med frit valg – og jeg kan forstå, at regeringen stadig væk går ind for det her med frit valg – er det vel rimeligt, at folk har mere end bare to muligheder at vælge imellem, også når nu det sådan set teknisk set kan lade sig gøre; det er jo ikke så vanskeligt.
Så kan hr. Kim Andersen ikke følge Dansk Folkeparti i, at det da ville være rimeligt i forlængelse af regeringens politik og Dansk Folkepartis politik på så mange andre områder, at man sagde, at borgerne havde mulighed for at vælge flere forskellige ting, som kunne stå på deres nummerplade, herunder også, at der ikke skulle stå noget på deres nummerplade ud over registreringsnummeret?
Er det ikke ganske, ganske rimeligt?
Og selv om ordføreren måske ikke kan få vedtaget det, kan ordføreren i det mindste så ikke bekræfte, at der er en vis logik i at sige, at et frit valg altså også indebærer, at der er en række forskellige ting at vælge imellem, når nu man rent faktisk kunne give mulighed for det?
Kim Andersen (V), 2007-01-18:
Jo, men jeg vil gerne svare, at indførelsen af EUnummerpladerne jo er en frivillig ordning.
Ejeren af et køretøj, som skal indregistreres, kan jo bede om ikke at få EU-nummerpladen, og så vil vedkommende heller ikke få det.
Så i den forstand er det jo en fuldt ud frivillig ordning.
Vi har så indført det på den måde, at det er et fravalg, man skal foretage.
Det har vi gjort, fordi vi ved, at mange mennesker jo ikke går op i, om det er den ene eller den anden nummerplade, og derfor skal det være til at håndtere administraM042s30083108tojo.fm Page 3024
Thursday, April 19, 2007 5:07 PM tivt.
Og hvad med det offentliges mange køretøjer?
Det er naturligt, at der er en standardbetjening af folk, der skal have registreret deres køretøj, når man får udleveret en nummerplade.
Der har vi så valgt at støtte, at det er EU-nummerpladen, der udleveres, medmindre man altså konkret ønsker noget andet.
Martin Henriksen (DF), 2007-01-18:
Nu hørte vi, at ministeren sagde – og det var også det, som hr. Kim Andersen sagde – at regeringen gerne vil tilbyde danske bilister et EUmærke, og det ligger vel i forlængelse af regeringens frit valg-politik.
Men kunne vi så ikke få en tilkendegivelse om, at det måske også i forlængelse af den her frit valg-politik var meget rimeligt, at man sagde, at så havde danske bilister også mulighed for at vælge en nummerplade, hvor der bare var et dannebrogsflag på, eller hvor de bare kørte videre med den nummerplade, som vi kender i dag?
Ligger det ikke i fin forlængelse af den politik, som jeg har forstået at regeringen fører på en lang række områder, og som Dansk Folkeparti i øvrigt er enig i?
Skal vi ikke bare bevare den enighed og så sige, at vi også giver mulighed for frit valg på det her område?
Vil det ikke være i tråd med regeringens politik på andre områder?
Kim Andersen (V), 2007-01-18:
Som bekendt besluttede regeringen i foråret 2006 at indføre EU-nummerplader her i landet fra 2008, samtidig med at der bliver indført digital motorregistrering.
Indførelsen af EU-nummerpladen sker som en frivillig ordning, men det bliver sådan, at EU-nummerpladen udleveres, medmindre ejeren af køretøjet konkret vælger den fra.
Dansk Folkeparti har fremsat beslutningsforslag nr. B 43 om at bevare danske nummerplader.
Venstre kan ikke støtte det beslutningsforslag.
Vi støtter derimod regeringens beslutning fra 2006 om at indføre EU-nummerpladerne.
Vi synes, det er en god, en rigtig og en naturlig beslutning.
Det er fornuftigt, at danske bilister er til at identificere, når vi bevæger os rundt i de europæiske lande, og det gør vi i stigende omfang.
Der er en nationalitetsmærkning på nummerpladen, samtidig med at der altså er en EUidentifikation.
Det synes vi er yderst hensigtsmæssigt.
Vi er i Venstre tilhængere af dansk medlemskab af EU; det har vi været igennem mange år.
Det er et fællesskab af frie, selvstændige, demokratiske lande, som i samarbejde løser en række opgaver, som det enkelte land ikke selv ville kunne varetage eller ikke ville kunne varetage så effektfuldt.
Vi er derfor store fortalere for dansk medlemskab af EU, og vi synes, at det er naturligt med en integration mellem EU-landene på en række områder.
I den forbindelse synes vi at indførelsen af en EU-nummerplade er en praktisk foranstaltning – det er ikke noget principielt eller noget væsentligt, men det er en praktisk foranstaltning – som tilbydes også danske køretøjsejere.
Vi støtter derfor ikke Dansk Folkepartis beslutningsforslag.
Kristian Jensen (V), 2007-01-18:
Ud over at EU jo ikke er nogen person eller nogen holdning, men et fællesskab af flere landes med individuelle holdninger, tror jeg, at EU er – undskyld udtrykket – ret ligeglad med, om Danmark har den ene eller den anden type nummerplade.
Resten af medlemslandene i EU lever ganske glimrende med det, uanset hvilken type nummerplade vi har, men regeringens indstilM042s30083108tojo.fm Page 3023 Thursday, April 19, 2007 5:07 PM ling har været, at vi gerne vil tilbyde danske bilister også at kunne få en EU-nummerplade.
Det, der er kendetegnet for EU-nummerpladen, sådan som designet er i andre lande, og sådan som vi regner med at designet også bliver i Danmark, er, at den har en klar markering af EU-symbolet, men også har en klar markering af, hvilken nation bilen kommer fra, altså det, man kan kalde et nationalitetsmærke.
Kim Christiansen (DF), 2007-01-18:
Skatteministeren siger, vi er medlem af EU.
Vi er jo også medlem af NATO, så det kunne vel lige så godt have været udgangspunktet.
Mig bekendt er det sådan i dag, at når man forlader Danmark, skal man køre med et DKmærke på sin bil, så havde der været noget til hinder for, at man havde ladet et DK-mærke indgå i de nye nummerplader, når det nu er skatteministeren så meget imod at erstatte det med et dannebrogsflag, som jeg selvfølgelig synes ville være det mest korrekte?
Argumentationen virker meget tynd, og jeg kan i hvert fald kun opfatte den som en eller anden form for endnu en leflen fra regeringens side for EU.
Kristian Jensen (V), 2007-01-18:
Nej, der er overhovedet ikke nogen modstridende oplysninger, for som jeg sagde i min ordførertale, opfylder EU-nummerpladen også kravet om at bære nationalitetsmærke.
Jeg sagde ikke, at den i sig selv er det.
Men det, der er interessant ved EU-nummerpladen – og det ved Dansk Folkeparti godt, for vi har jo set de mange annoncer, som Dansk Folkeparti har indrykket – er, at der sammen med EU-symbolet også er et nationalitetssymbol for det køretøj, der er tale om.
Bilen markerer klart nationaliteten, altså at den kommer Danmark, men også at vi er en del af fællesskabet.
Jeg glemte i øvrigt at svare hr. Søren Krarup, som fik det lagt op, som om at EU havde presset regeringen til at træffe beslutningen.
Der har på intet tidspunkt været noget pres fra EU, hverken fra Kommissionen eller andre, for, at Danmark skal vælge at indgå i ordningen med en fælles EU-nummerplade.
Det er et valg, som den danske regering har truffet på baggrund af, at vi ønsker at give mulighed for, at danske bilister også kan køre med en EU-nummerplade.
Kim Christiansen (DF), 2007-01-18:
Det fremgår jo meget klart og tydeligt, at skatteministeren taler om, at Danmarks medlemskab af EU er et frivilligt medlemskab.
Jeg er også frivilligt medlem af Brøndby Supporters, men det berettiger mig jo ikke til at ophøje til lov, at alle skal køre rundt med et Brøndbysymbol på deres nummerplade, og det er her, jeg synes, det er lidt ude af trit, når skatteministeren samtidig taler om nationale nationalitetssymboler.
Dermed tilkendegiver skatteministeren jo, at EU-flaget også er et nationalitetssymbol for Danmark, og derfor synes jeg, der er lidt modstridende oplysninger.
Kristian Jensen (V), 2007-01-18:
Næh, EU bygger på en række medlemsstater, der frivilligt har valgt at indgå i et samarbejde for at løse nogle opgaver, man er blevet enige om kan løses bedre i fællesskab end hver for sig.
EU bygger på medlemsstaterne, og faktisk var der i den traktat, som ikke er på dagsordenen længere, lagt op til, at der også skulle være mulighed for at melde sig ud af EU.
Det vil sige, at hvis vi tager en nationalstat som Danmark, er der ikke mulighed for at melde sig ud, hvorimod EU siger: Vi er et fællesskab af nationale stater, og vi lægger op til, at man skal kunne melde sig ud af det.
Det, der er kendetegnende for Venstre, er, at selv om vi hele vejen igennem bekender os til, at vi har en national rod og en dansk fællesskabsfølelse, har vi også et internationalt udsyn og en interesse i at indgå i forpligtende samarbejder på tværs af grænserne, når vi kan se, at der er nogle opgaver, der er så store, at vi ikke selv kan løse dem i Danmark.
Vi har den opfattelse fra Venstres og regeringens side, at man i EU har fået det bedste samarbejde, som historien har set mellem selvstændige lande, der frivilligt har valgt at deltage i samarbejdet.
Søren Krarup (DF), 2007-01-18:
Jeg godkender ministerens ihærdige forsøg på at forsvare EU, men jeg synes altså ikke rigtig, det falder overbevisende ud.
Lad os lige fastholde, at fra marts 1957 har formålet være at skabe en overstatslig union, der uden ophør skal gøres stadig snævrere.
Fællesskabet, som ministeren taler om, skal være overnationalt, det er det, det hele sigter mod, og derfor er og bliver det jo ensbetydende med en selvmodsigelse, når man siger, at det er som nation, vi har meldt os ind i noget overnationalt.
Realiteten, som jeg også synes kommer frem i denne lille sag, er, at EU ikke vil acceptere, at f.eks. Danmark har sin egen nummerplade, for det markerer en forskel fra det, jeg er lige ved at sige totalitære, fællesskab, som EU lægger op til.
Jeg vil godt sige, at det undrer mig, at Venstre – det gamle folkelige, nationale parti – kan acceptere en sådan overnationalitet, der er fjendtlig
M042s30083108tojo.fm Page 3022 Thursday, April 19, 2007 5:07 PM
imod den virkelighed, som både det danske folk og de øvrige europæiske folk bygger på.
Det er mig en gåde, at man ikke standser op og siger: Det er en overflødig ting, det er noget, der overhovedet ikke har nogen mening.
John Dyrby (S), 2007-01-18:
Jeg vil egentlig godt starte i forlængelse af Venstres ordfører.
Jeg vil nemlig godt give Socialdemokratiets tilslutning til at gå med på barrikaderne, hvis det er sådan, at det lille EU-mærke på danske nummerplader bliver brugt til at antaste den frie danske nationalstat.
Så står vi med, skulder ved skulder,
Forslaget her fra Dansk Folkeparti ligger jo egentlig meget i forlængelse af nogle af de andre forslag, vi har set fra Dansk Folkepartis side.
Jeg anerkender Dansk Folkepartis indfaldsvinkel til emnet, nemlig at Dansk Folkeparti er stor modstander af stort set alt, hvad der har med EU at gøre, og i det lys kan jeg sagtens se forslaget.
Men jeg synes måske også, det er at skyde gråspurve med kanoner i meget stor udstrækning.
Det, der er tale om, er, at nummerplader på biler skal give en entydig registreringshenvisning til den pågældende bil, og det, man nu gør, er, at på linje med stort set alle andre EU-lande skal vi her i Danmark kunne sætte det lille EUmærke på nummerpladerne uden i øvrigt at ændre de karakteristiske danske måder at udforme nummerplader på.
Man har gjort ordningen frivillig, og jeg synes, det er meget vigtigt, at man kan vælge EU-mærket fra.
Jeg synes, det i virkeligheden er kernen i det forslag, der ligger, at ordningen er frivillig.
Det kan ikke nytte noget, at man tror, at et dansk flag på en officiel nummerplade er genkendeligt overalt i Europa.
Det vil jo heller ikke være sådan, at vi i Danmark kan genkende alle flag i Europa – heller ikke medlemmer af Dansk Folkeparti vil jeg tro – og så er det jo i øvrigt tilladt at sætte Dannebrog på sin bil, det er faktisk tilladt at male bilen i dannebrogsmønster, så det er jo ikke sådan, at man er fuldstændig afskåret fra at bruge dette vigtige danske nationalsymbol på sin bil.
ikke se det store problem i denne sammenhæng.
Det er lidt af et spil for galleriet – undskyld udtrykket – men det skal være tilladt, og det skal være Dansk Folkeparti vel undt, men Socialdemokratiet kan ikke støtte beslutningsforslaget.
Kristian Jensen (V), 2007-01-18:
Det vil jeg gerne.
Jeg sagde i min ordførertale, at en EU-nummerplade også opfylder kravet om et nationalitetsmærke på udenlandske køretøjer, men jeg sagde ikke, at den er et nationalitetsmærke.
Men det, der er interessant her, er jo, at hvis man tager den nummerplade, som vi kender fra andre lande, og som vi også arbejder med som design for en EU-nummerplade i Danmark, har en EU-nummerplade både et nationalitetskendetegn, altså et kendetegn for, hvilken nation den kommer fra, og samtidig med det en markering af fællesskabet – det fællesskab, som vi og andre lande har valgt at være en del af som land, det fællesskab, hvor vi løser en lang række grænseoverskridende problemer i fællesskab, det fællesskab, hvor vi kan løse nogle opgaver, som de enkelte lande ikke er i stand til at løse på egen hånd.
Med en EU-nummerplade markerer man klart både den nation, man kommer fra, og det fællesskab, som landet er en del af, og jeg kan egentlig ikke forstå, at hr. Søren Krarup er modstander af, at der nu kommer et entydigt nationalitetsmærke på bilerne.
Der vil være både markering af, at de er fra DK, altså fra Danmark, og at Danmark er en del af fællesskabet i EU.
Martin Henriksen (DF), 2007-01-18:
Sådan som jeg forstår både hr. John Dyrby og den foregående ordfører, er det en ligegyldig debat, vi har her.
Det må så stå for ordførernes M042s30083108tojo.fm Page 3027
Thursday, April 19, 2007 5:07 PM
egen regning, men jeg tror faktisk, at der er mange, der sætter pris på, at sådan nogle ting bliver debatteret i offentligheden, for jeg tror faktisk også, der er nogle, der sætter pris på, at Danmark som en fri og selvstændig nation eksempelvis skal have et symbol, der afspejler det.
Det synes jeg egentlig man skal have lov til, vil jeg sige i forlængelse af de tidligere spørgsmål, der blev stillet, og de svar, der blev givet.
Men kan Socialdemokraterne ikke gå med til, at der bliver givet mulighed for flere forskellige mærker på nummerplader?
Når der nu er nogle, der måske synes, at der skal være mulighed for at bære et EU-mærke, skulle der så ikke også være mulighed for, at man kan have et dannebrogsflag eller et andet symbol på sin nummerplade, hvis man ønsker det?
Man kan jo altid stille ændringsforslag til Dansk Folkepartis beslutningsforslag, og kunne man ikke forestille sig, at Socialdemokraterne kunne overtales til det?
Så kunne folk jo stadig vælge EU-mærket, men også mange andre mærker, og ville det ikke være et godt og fornuftigt kompromis?
Jeg er da glad for, at hr. John Dyrby anerkender, at det også kan være en interessant og vigtig debat for danskerne.
Men jeg kan ikke lade være, jeg vil lige spørge: Hvis jeg skriver DF på mine nummerplader, bliver jeg så også elitebilist ligesom dem, der skriver Venstre på deres nummerplader?
Og hvad er man, hvis der står Socialdemokraterne på nummerpladen?
Men mener ordføreren ikke, at det er et principielt problem, at man siger til danske bilister: Nu skal I tage politisk stilling, når I skal have en nummerplade fremover; I skal klart markere, om I er tilhængere eller ikke er tilhængere af EU, eller om I er skeptiske over for EU?
Kunne man ikke forestille sig en eller anden mellemting, hvor man sagde, at man ikke synes, der er fordele ved EU, og at der er ulemper ved EU?
Hvorfor kan danskerne ikke få lov til at vælge mellem en hel masse forskellige ting, og vil Socialdemokraterne ikke være med til at stille nogle ændringsforslag til beslutningsforslaget, så der bliver en lang række valgmuligheder?
Ligesom man kan male sin bil i forskellige farver, skal man også have mulighed for at skrive forskellige ting på nummerpladen, så hvorfor må man ikke have et dannebrogsflag på den?
Poul Erik Christensen (RV), 2007-01-18:
Nej, jeg tror, det er hr. Martin Henriksen, der ønsker at forstå det på en ganske bestemt måde, for sådan skal det absolut ikke forstås.
Vi har blot en tilknytning til et fællesskab, og det synes jeg vi skal markere, og det gør vi på en pæn måde ved, at man har et EU-flag.
Jeg kan sige, at andre lande er mindre fordomsfulde omkring det.
Dernede er man trods alt stolte af, at man er en del af EU.
Det synes jeg også vi skulle være.
Man vil nok også erkende, når nu man ser antallet af biler, som ikke har et EU-flag på, at det er marginalt.
M042s30083108tojo.fm Page 3032
Martin Henriksen (DF), 2007-01-18:
Når De Radikale taler om, at vi skal tilkendegive vores tilhørsforhold, taler man først og fremmest om, at vi skal tilkendegive vores tilhørsforhold til EU, ikke til den danske nation.
Er det rigtigt forstået, at det er sådan man tænker i Det Radikale Venstre, og at det er den prioritering, man har lagt i Det Radikale Venstre?
Sådan må jeg næsten forstå det.
Er det rigtigt forstået, at Det Radikale Venstre mener, at vores tilhørsforhold først og fremmest er til EU i stedet for til den danske nation?
Det kan vel ikke være rigtigt, at alle radikale har den holdning.
Er det kun ordføreren, eller er det partiet, der giver udtryk for det?
Poul Erik Christensen (RV), 2007-01-18:
Jeg mener, at Danmark er medlem af EU.
En meget, meget stort del af den danske befolkning tilslutter sig medlemskabet, og derfor er det også naturligt, at der er et EU-flag med et DK på nummerpladen.
Det ville både være smukt og rigtigt, og det synes jeg er en god idé for hr. Martin Henriksen.
Martin Henriksen (DF), 2007-01-18:
Jeg bed mærke i, at ordføreren sagde, at vi skal bekende vores tilhørsforhold.
Jeg er helt enig.
Derfor må jeg vel også konkludere, at De Radikale mener, at vi skal have et stort dannebrogsflag på vores nummerplade, så vi alle sammen kan bekende vores tilhørsforhold til den danske nation, specielt når vi er udeomkring i verden.
Jeg går ud fra, at det er det, den radikale ordfører, hr. Poul Erik Christensen mener.
Det er vel først og fremmest det, De Radikale mener med tilhørsforhold.
Er det ikke rigtigt?
Poul Erik Christensen (RV), 2007-01-18:
En nummerplade påtrykt EU-flaget og et lille DK kan kun efter så mange års medlemskab af EF/EU være et positivt signal om Danmarks tilhørsforhold.
Vi skal bekende vores tilhørsforhold, og jeg er derudover også imod forslaget om fravalgsmuligheden for EU-flaget.
Det er lidt noget pjat, og jeg synes egentlig, det er et knæfald for Dansk Folkepartis nationalistiske måde at tænke på.
Derudover er det også tåbeligt, at man nu skal lagerføre to forskellige nummerplader blot for at tilgodese den marginale interesse, der kunne være i at fravælge.
Jeg synes, det er flovt, at Danmark ikke viser sit tilhørsforhold/medlemskab, hvorimod nye medlemslande er glade og skilter med straks fra første dag, at de har et europæisk tilhørsforhold.
Jeg synes også, at Dansk Folkeparti gør det her til en politisk sag.
Det kan jo ikke være meningen, at jeg ikke kan køre på en EU-knallert, uden at jeg dermed tilhører EU.
Jeg synes, det er lidt ud over grænserne.
Jeg synes, skatteministeren i stedet skulle have været forudseende, da vi nu skal til at skifte nummerplader, og så have valgt en løsning som den svenske.
I stedet kan bilejerne på deres gulpladebiler fremover smykke sig med et klistermærke, hvis der er betalt moms.
Ministeren har valgt blot at videreføre det gamle system startende forfra i nummerpladesystemet.
Det er ikke ret ambitiøst.
Det Radikale Venstre kan ikke støtte Dansk Folkepartis forslag.
Jakob Axel Nielsen (KF), 2007-01-18:
Jeg skal ikke kunne sige, om politiet har større eller mindre problemer med at forfølge en bil, fordi nummerpladen hedder Kurt; det har jeg altså ikke nogen dybere akademisk holdning til.
Jeg mener, at en nummerplade skal opfylde de her krav, som også skatteministeren var inde på: Den skal kunne identificere bilen i forhold til alle mulige andre biler, og så skal den altså også kunne dokumentere, at der er foretaget en registrering og dermed en afgiftsberigtigelse af bilen.
Men om nummerpladen hedder Kurt eller noget anden, og hvordan politiet tackler den sag, har jeg ingen mening om, blot nummerpladen er lovlig.
M042s30083108tojo.fm Page 3031
Thursday, April 19, 2007 5:07 PM